《中秋前二日访章别驾名园听琴》
明代·林大春

南海梧桐飘昨夜，西园物色近中秋。长廊翠拥金城入，曲槛光生宝镜浮。

门径几回惊客到，笑谈千古讶天游。薰风忽奏虞庭曲，时见鸾凰下九州。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。